Gonyleptiden. 5 



Itaque familia Pachylidarum m. delenda et cum familia Gonyleptidarum 

 C. L. Koch conjungenda est. 



Jam C. L. Koch propter numerum eminentiarum majorum — duarum, 

 unius, nullius — tuberis oculigeri et areae quartae scuti dorsualis („Hinter- 

 brust") genera distinxit. Quos characteres certo judico bonos, si numerus 

 re vera differt. In eodem genere autem eminentiae dictae nunc magnae, 

 nunc parvae sunt, nunc evanescunt. Si autem plane desunt, quot desunt? 

 Una aut duae? Hanc rem, quod ad tuber oculigerum pertinet, puto me 

 ipsum dijudicare posse. Quum duae eminentiae majores tuber ornant, tuber 

 ad latera versus altius quam in medio est, aut saltem non altius in medio 

 quam ad latera versus ; sed tuber una eminentia ornatum, ut intelligitur, in 

 medio altius quam ad latera versus. Itaque dicendum esse puto, tuber 

 oculigerum una eminentia (majore) carere, si in medio, sed duabus, si ad 

 latera versus altius sit. Quae ratio momento hoc confirmatur: exemplum 

 Acanthoproctae pustulaiae ab Ml. Loman descriptum eminentiis majoribus 

 tuberis oculigeri, in medio altioris, caret; sed exemplum ejusdem speciei 

 (processibus validis singulis limbi posterioris scuti et analis dorsualis insignis) 

 jam diu cognovi, cujus tuber tuberculo uno ornatum est et quod in nullo 

 modo a genere Pachyli differt. In Pachyloide glabrione Lom. forma tuberis 

 oculigeri, eminentiis majoribus destituti, plane eadem est quae in Pachylo 

 pustulato et quum ceterum species dictae generice non differre mihi videantur, 

 non dubito, quin etiam Pachyloides glabrio generi Pachyli attribuendum sit. 



Si area quarta scuti dorsualis eminentiis majoribus destituta est, nullam 

 rationem cognovi, qua haec res dijudicari potest, nisi fortuna duas species 

 cui praestat, quarum, inter sese ceterum similium altera numerum eminentiarum 

 praebet. Antea semel tantum tarn felix fui : Pucrolia (Pachylus) minuta m. 

 eminentiis dictis caret, sed Pucrolia armata m. eminentiam unam areae 

 quartae demonstrat. 



Laniatores in Chile habitantes octo P. Gekvais (in Gay, C. : Historia 

 fisica y politica de Chile. Zoologia. T. IV. 1849) primus descripsit. Hae 

 descriptiones (etiam in Walckenaer : Histoire naturelle des Insectes Apteres. 

 T. IV repetitae) tarn parum sufficiunt, ut iis species vix vel non determinari 

 possunt. Apud Gay species plurimae etiam delineatae sunt; et figuris sat 

 bonis species plerumque agnosci possunt. Illud opus autem rarum esse 

 videtur; ut in bibliothecis Hauniensibus non reperitur. Hoc opus antea, 

 Berolini, vidi ejusque descriptiones excerpsi; nunc etiam photographiam 

 tabulae benevolentia Dr' s . W. Michaelsen accepi, qua vidi, me olim erra- 

 visse, putantem Gonylepiem subsimilcm Gerv. eam speciem esse, quam nunc 

 intelligo esse G. asperatum Gerv. Quo errore meo factum est, ut Poly- 



